EkBass/fiwiki-20250220-pages-articles huggingface dataset:
Heikki Herva

Heikki Sakari Herva (2. helmikuuta 1963 Oulu – 20. huhtikuuta 2023 RiihimäkiKuolinilmoitus. Helsingin Sanomat 17.5.2023, s. B 15.) oli suomalainen kolmiloikkaaja. Hän edusti aktiiviurallaan Lapin LukkoaTervetuloa yleisurheilujaoston kotisivuille Lapin Lukon sivusto ja Kuortaneen Kuntoa. Hervan valmentajina toimivat Reijo Jokinen, Jouko Niva ja Heikki Kyröläinen. Herva sijoittui Helsingin EM-kilpailuissa 1994 kahdenneksitoista tuloksella 16,08. Suomen mestaruuden hän voitti ulkoradoilla neljä ja sisäradoilla kolme kertaa. Herva hyppäsi ennätyksensä 16,57 vuonna 1994. Heikki Hervan isoisä oli olympiavoittaja Ville Pörhölä, josta hän ja hänen silloinen puolisonsa Kaisa kirjoittivat kirjan Röyttän karhu – Ville Pörhölä.Herva, Heikki ja Herva, Kaisa: "Röyttän karhu – Ville Pörhölä”. Gummerus Kirjapaino Oy, Jyväskylä 1997. ISBN 951-97773-0-X Herva ja pituus- ja korkeushyppääjä Ringa Ropo avioituivat vuonna 2022. Herva työskenteli Jyväskylän yliopiston liikuntatieteellisen tiedekunnan hallintopäällikkönä. Herva kuoli plasmasolusyöpään huhtikuussa 2023. == Aikuisten SM-mitalit == *Ulkoratojen SM-kilpailut **Kultaa: Kuopio 1987 (tulos 16,08), Oulu 1990 (16,45), Mikkeli 1993 (16,25) ja Tuusula 1994 (16,54) **Hopeaa: Jyväskylä 1992 (16,08) **Pronssia: Turku 1989 (16,15) ja Lapua 1995 (15,76) *Sisäratojen SM-kilpailut **Kultaa: Oulu 1988 (15,99), Turku 1990 (16,19) ja Tampere 1995 (16,00) **Hopeaa: Tampere 1992 (15,98), Kuopio 1993 (15,84) ja Jyväskylä 1994 (15,95) == Lähteet == * === Viitteet === Luokka:Suomalaiset kolmiloikkaajat Luokka:Vuonna 1963 syntyneet Luokka:Vuonna 2023 kuolleet
Vimeo

Vimeo on Internetissä toimiva englanninkielinen videopalvelu. Se perustettiin marraskuussa 2004, mutta kenen tahansa käytettävissä olevana julkisena palveluna Vimeo avattiin 16. helmikuuta 2005. Sivusto tukee mm. videoiden näyttämistä muilla verkkosivuilla sekä pitkäaikaista videovarastointia. Videoiden katsominen ja käyttäjäksi rekisteröityminen on ilmaista. Rekisteröityneet käyttäjät voivat lisätä sivustolle omia videoitaan, kirjoittaa videoiden yhteyteen kommentteja sekä liittää profiiliinsa käyttäjäkuvan. Toisin kuin eräistä kilpailevista palveluista, Vimeosta on mahdollista tallentaa videotiedosto henkilökohtaiselle tietokoneelle ilman lisäohjelmia, kunhan videon lisääjä ei ole asetuksia muokkaamalla estänyt tallentamista. Peruskäyttäjien lisäämät videot ovat saatavilla alkuperäisessä muodossaan viikon ajan, minkä jälkeen vain pakattu versio on tallennettavissa. Yhden viikon aikaraja otettiin käyttöön 1. elokuuta 2009. Nimi Vimeo on Jakob Lodwickin keksimä. Se on anagrammi englannin kielen sanasta movie (suom. elokuva) ja muistuttaa myös sanaa video. == Suosio == Vimeo on saavuttanut suosiota tiedonsiirtonopeutensa, resoluutionsa ja HD-videoiden tukemisen ansiosta. Käyttäjä- ja videomäärät ovat kasvussa, vaikka sivusto on kummallakin kriteerillä mitaten mm. YouTubea jäljessä. Vimeon kasvu kiihtyi, kun Stage6-portaali, joka Vimeon tavoin mahdollisti korkealaatuisten videoiden jakamisen, lopetti toimintansa 29. helmikuuta 2008. Keväällä 2008 Vimeon keskustelupalstalle kirjoitettiin, että sivustolla oli tuolloin noin 520 000 videota. Heinäkuussa 2009 Vimeolla oli hieman yli 1 760 000 rekisteröitynyttä käyttäjää ja palveluun lisättiin keskimäärin noin 11 400 uutta videota päivittäin. == Julkaisupolitiikka == Vimeon sääntöjen mukaan käyttäjät saavat lisätä sivustolle vain sellaista materiaalia, johon heillä itsellään on tekijänoikeudet. Muita ehtoja ovat, että video ei saa olla mainos eikä se saa sisältää pornografiaa. Kukin käyttäjä saa lisätä joka viikko 500 megatavun verran uusia tiedostoja, mutta yksittäisen videon ajallista kestoa ei ole rajoitettu. 21\. heinäkuuta 2008 Vimeo ilmoitti, että pelivideoita ei sivustolla enää sallita, etenkin niiden suuren tilantarpeen vuoksi. Vimeon johto katsoi myös, että pelivideoiden säilyttäminen olisi kyseenalainen teko tietokonepelien tekijöitä kohtaan. == Vimeo Plus == Vuonna 2008 Vimeosta avattiin ilmaisen perusversion oheen maksullinen, useilla lisäominaisuuksilla varustettu versio Vimeo Plus. Maksullinen palvelu tarjoaa mm. enemmän tallennustilaa käyttäjän videoille, rajaamattoman määrän virtuaalisia videoalbumeja sekä mahdollisuuden selata Vimeota ilman mainoksia. Lisäksi Vimeo Plus -asiakkaiden lisäämät videot ovat jatkuvasti tallennettavissa alkuperäisessä formaatissaan. Vimeon ylläpidon mukaan tämänkaltaiselle vaihtoehdolle oli jo pitkään ollut kysyntää. == Katso myös == * YouTube * Metacafe * Web 2.0 == Lähteet == == Aiheesta muualla == * Vimeon virallinen sivusto Luokka:Videonlevityssivustot Luokka:Seulonnan keskeiset artikkelit
Charles Jaffé

Charles Jaffé (Jaffe) (noin 1879, Dubrovna, Valko-Venäjä – 12. heinäkuuta 1941, Brooklyn, Yhdysvallat) oli valkovenäläisamerikkalainen shakkimestari sekä shakkikirjailija. Hän oli uransa huipulla 1910-luvulla. ==Aiheesta muualla== * Luokka:Yhdysvaltalaiset shakinpelaajat Luokka:Valkovenäläiset shakinpelaajat Luokka:Vuonna 1879 syntyneet Luokka:Vuonna 1941 kuolleet
Alacalufit

Alacalufit (halakwulupit, halakwalipit, kawésqarit, kaweskarit, qawashqarit, kaueskarit, hekainet, aksanát) ovat Etelä-Chilen saarilla ja rannikolla eläviä intiaaneja, joiden alkukieltä kutsutaan nimellä kawésqar. Alacalufit pyydystivät elannokseen merieläimiä ja heidän elämäntapansa ja kielensä oli samantapainen kuin eteläisten yamanoiden. Heitä ei ollut koskaan yli viittä tuhatta. Vuonna 1850 alacalufeja oli 4000, vuonna 1925 150. Vuonna 2006 oli vain 15 alacalufia ja vain muutama alkukielen puhuja. Alacalufien heimot/alakielet olivat Adwipliin, Aksánas, Alacaluf, Cálen (Cálenches, Calenes), Caucahue, Enoo, Lecheyel, Taíjataf (Tayataf), Yequinahuere (Yequinahue, Yekinauer). == Lähteet == == Aiheesta muualla == Luokka:Etelä- Amerikan alkuperäiskansat
Sam Dann

Sam Dann (18. toukokuuta 1918 - 26\. lokakuuta 2004 Delray Beach, Florida) oli yhdysvaltalainen käsikirjoittaja ja kirjailija. Parhaiten hänet tunnetaan käsikirjoituksistaan The CBS Radio Mystery Theater sarjaan, johon hän kirjoitti tai sovitti kaikkiaan 437 jaksoa.http://cbsrmt.mousetrap.net/RMTdb/sp.php?id=sdann Toisen maailmansodan aikana Dann palveli Yhdysvaltain armeijan 42. jalkaväkidivisioonassa, jonka riveissä hän osallistui Dachaun keskitysleirin vapauttamiseen.http://www.forewordmagazine.com/reviews/viewreviews.aspx?reviewID=1290 ==Bibliografia== * The Third Body (1979) * Goodbye, Karl Erich (1985) * Dachau 29 April 1945 : The Rainbow Liberation Memoirs (toim. 1998) ==Lähteet== Luokka:Yhdysvaltalaiset kirjailijat Luokka:Yhdysvaltalaiset radiokäsikirjoittajat Luokka:Vuonna 1918 syntyneet Luokka:Vuonna 2004 kuolleet
Soulfallen

Soulfallen on suomalainen vuonna 2003 perustettu dark-, death- ja black metallia soittava yhtye Jyväskylästä. Yhtyeen ensimmäinen albumi World Expiration julkaistiin Suomessa syksyllä 2007 ja toinen albumi Grave New World vuonna 2009. Yhtyeen vuonna 2012 julkaistu albumi The Promise of Hell nousi Suomen virallisen albumilistan sijalle 46 viikolla 5. Yhtyeen laulaja Kai Leikola on suomalaisen stand-up-koomikko Ismo Leikolan veli. == Jäsenet == * Kai Leikola – laulu (2003–) * Aapeli Kivimäki – kitara (2005–) * Aki Hartikainen – kitara (2012–) * Jarno Laitinen – basso (2009–) * Aaro Lappalainen – rummut (2012–) === Entiset jäsenet === * Jimmy Salmi – rummut (2003–2008) * Tuomas Ekholm – kosketinsoitin (2003–2006) * Simo Rahikainen – kitara (2007–2011) * Matti Auerkallio – rummut (2009–2011) * Antti Simonen – kosketinsoitin (2009–2011) == Diskografia == ;Studioalbumit * * * ;Demot * * ;Musiikkivideot * Death of the Tyrant * Scars Aligned == Lähteet == == Aiheesta muualla == *Viralliset sivut * * ===Haastatteluja=== *Heavymusic.ru *Campusentertainment Luokka:Suomalaiset black metal -yhtyeet Luokka:Suomalaiset death metal -yhtyeet
Coniston Water

Coniston Water on kolmanneksi suurin järvi Englannin järviseudun alueella Cumbriassa Englannissa. Järven pituus on 8,7 km, leveys 730 metriä, suurin syvyys 56 m ja pinta-ala 4,9 km². Pinnankorkeus on 44 m merenpinnasta. Laskujoki on River Crake, joka virtaa järven eteläpäästä. 1900-luvulla Coniston Waterilla tehtiin monia veneiden nopeusennätysyrityksiä. Sir Malcolm Campbell teki 19. elokuuta 1939 järvellä nopeusennätyksen 228,108 km/h veneellä Bluebird K4. Vuosien 1956 ja 1959 välillä hänen poikansa Donald Campbell teki järvellä neljä peräkkäistä nopeusennätystä veneellä Bluebird K7.The Racing Campbells - Donald & Malcolm Campbell - The Boats == Lähteet == == Aiheesta muualla == Luokka:Englannin järvet Luokka:Cumbrian maantiede
Pimen I

Patriarkka Pimen (, 23. heinäkuuta 1910 – 3. toukokuuta 1990) toimi Moskovan ja koko Venäjän 15. patriarkkana, Venäjän ortodoksisen kirkon johtajana vuodesta 1971. Hän oli maalliselta nimeltään Sergei Mihailovitš Izvekov (). Bogorodskissa syntynyt Pimen I ryhtyi munkiksi moskovalaisessa luostarissa jo 15-vuotiaana. Hän oli huomiota herättävän kookas: yli kaksimetrinen ja 150-kiloinen, ruumiillisesti erittäin voimakas mies. Samoin hänen äänensä oli erittäin voimakas, selkeä ja kantava. Pimen:llä oli työtä johtaa kirkkoa virallisesti ateistisessa kommunistimaassa. Siitä huolimatta hän sai useamman tunnustuksen jopa valtion taholta. Tämä johtui hänen taitavasta diplomatiastaan: kotimaassa hän esiintyi aitovenäläisenä isänmaan ystävänä, mutta ulkomaalaisia tavatessaan hän kohteli näitä erittäin ystävällisesti ja myötämielisesti; malliesimerkkinä voinee mainita sen, että kun hän vieraili Suomessa arkkipiispa Paavalin kutsumana keväällä 1974, hän jakoi runsaasti lahjoja: siunauksen häneltä hakeneet saivat kuparisen noin tuuman läpimittaisen ikonin, johon oli taakse merkitty että se oli patriarkan siunaama; samoin kaikki matkaseurueen suomalaiset avustajat - autonkuljettajat, poliisit ja muut - saivat patriarkan sinetillä koristetun kultaisen taskukellon. Samoin useat suomalaiset ortodoksipapit saivat häneltä patriarkan sinetillä varustetun lahjaristin. Patriarkka Pimen onkin vielä vuonna 2009 näitä tunnustuksia ahkerimmin jakanut piispa. Samoin Kuopion katedraalissa liturgian aikana hän osoitti huomaavaisuutta isäntäänsä kohtaan: hän jätti alttarissa olevan Korkean istuimen tyhjilleen ja asettui kirkkosalissa olevalle erilliselle piispanistuimelle. Pimen kuoli 79-vuotiaana ja sai seuraajakseen Aleksei II:n. Luokka:Venäjän patriarkat Luokka:Vuonna 1910 syntyneet Luokka:Vuonna 1990 kuolleet
Paul Hornung

Paul Vernon Hornung (23. joulukuuta 1935 – 13. marraskuuta 2020Green Bay Packers, Notre Dame great Paul Hornung dies at 84) oli yhdysvaltalainen amerikkalaisen jalkapallon pelaaja. Pelattuaan Notre Damen yliopistossa hän sai NFL-varauksensa vuonna 1957. Ammattilaisseurana oli Green Bay Packers aina vuoteen 1966. Hornung voitti yliopistopelaajana Heisman Trophyn 1956. Myöhemmin hänelle myönnettiin muun muassa Bert Bell Award (1961). Hän oli myös NFL:n arvokkain pelaaja vuonna 1961. Hornung nimettiin NFL:n 1960-luvun ”vuosikymmenjoukkueeseen” (all-decade team). Hänet on kelpuutettu sekä College että Pro Football Hall of Fameen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Heisman Trophyn voittajat Luokka:Vuonna 1935 syntyneet Luokka:Vuonna 2020 kuolleet
Windermere

Windermere on Englannin suurin järvi. Se sijaitsee Cumbriassa Englannin järviseudulla kansallispuiston alueella. Windermere on 16,9 km pitkä ja suurin leveys on 1,6 km. Järven pinta-ala on 14,7 km² ja suurin syvyys 67 metriä lähellä pohjoispäätä. Pinnankorkeus on 40 metriä merenpinnasta. Laskujoki on River Leven, joka virtaa järven eteläisimmästä päästä. == Lähteet == ==Aiheesta muualla== Luokka:Englannin järvet Luokka:Cumbrian maantiede
Voikkaan lakko 1904

Voikkaan lakko 1904 vaikutti merkittävällä tavalla Kymenlaaksossa Viipuria myöten työväenliikkeen järjestäytymiseen. ==Syy== Voikkaan paperitehtaan työnjohtaja Schmitz oli käyttäytynyt epäkunnioittavasti tehtaan naistyöntekijöitä kohtaan, minkä vuoksi työntekijät poistivat hänet tehtaalta. Työntekijöiden mukaan salimestari Schmitz oli ahdistellut työntekijöitä sekä kuvaillut heille, mitä vastustelusta seuraa. Työntekijöiden mukaan Schmitz oli ollut pahimmillaan huhtikuun ja kesäkuun välillä, ja hänen toiminnastaan valitti 20 naistyöntekijää. Vaatimukseen Schmitzin erottamisesta tehtaanjohto vastasi, ettei se ole mahdollista, koska vuorineuvos Elving on matkoilla. Lopulta tehtaan johto vastasi toimenpiteeseen erottamalla yli kymmenen miestyöntekijää ja noin kymmenen naistyöntekijää. Työntekijä Alma Peltonen ja Schmitz erosivat Kymi-yhtiön palveluksesta. ==Lakko== Voikkaan työnväenyhdistys järjesti ensimmäistä kertaa julkisen keskustelun 21. syyskuuta 1904 Schmitzin liittyen. Erottamisten seurauksena koko tehdas meni lakkoon vaatien työsuhteiden palauttamista ja salimestari Schmitzin erottamista. Poliisit hajottivat lakkolaisten kokouksia ja vangitsivat työväenyhdistyksen puheenjohtajan, Frans Tilan, sekä yhdistyksen rahastonhoitajan. Tilalle langetettiin vankeustuomio sosialistisesta kiihotuksesta. Syntyneessä keskustelussa suomettarelainen Viipurin yhdessä sitä radikaalimman Wiipurin Sanomien kanssa vastustivat lakkolaisten vaatimuksia, minkä vuoksi Viipurin työnväenyhdistyksen naiset lähtivät osoittamaan sanomalehdelle mieltä päätyen sen toimitukseen. Konttorihenkilökunnan avuksi tuli konttoriin toimittajia, jotka vaativat mielenosoittajia poistumaan uhaten poliisilla. Tuloksena monet vaihtoivat Wiipurin Sanomista Työmieheen. Lakon syiden selvittelyyn osallistui Suomen ensimmäinen ammattien naistarkastaja Vera Hjelt, joka puolusti lähinnä Kymi- yhtiön näkökantoja, mitä lakkolaiset ja heidän eivät pitäneet hyvänä, koska hän naisena puolusti siveettömäksi epäiltyä. Aura Kiiskisen mukaan Hjelt olisi jopa kysynyt, että onko työläisnaisten siveellisyys niin korkea, että siitä kannattaa tehdä niin suurta kysymystä. ==Lähteet== ==Aiheesta muualla== *Voikan lakko (Internet Archivesta, tallennettu 11.10.2009 Luokka:Lakot Suomessa Luokka:1904 Luokka:Kuusankoski
Sébastien Izambard

Sébastien Izambard (s. 7. maaliskuuta 1973, Pariisi, Ranska) on ranskalainen laulaja. Hän on nykyisin yksi Il Divon jäsenistä. Izambard aloitti uransa poplaulajana Ranskassa. Häneltä ilmestyi vuonna 2000 oma sooloalbumi nimeltään Libre. Laulajan uran lisäksi hän on kunnostautunut lauluntekijänä ja hän on sanoittanut kappaleita monelle ranskalaisartistille. Tämän lisäksi hän on näytellyt musikaaleissa ja teatterissa. Tämän lisäksi hän osaa soittaa kitaraa ja pianoa. Vuodesta 2003 lähtien hän ollut musiikkikvartetti Il Divon jäsen. Il Divo on ollut suuri menestys ympäri maailmaa. Izambard on naimisissa australialaisen Renee Murphyn kanssa, jonka kanssa hänellä on kolme lasta; vuonna 2008 syntyneet kaksoset sekä vuonna 2011 syntynyt poika. ==Lähteet== ==Aiheesta muualla== *Il Divon viralliset sivut *Ranskankieliset fanisivut *Espanjankieliset fanisivut *Myspace-sivut Luokka:Ranskalaiset laulajat Luokka:Vuonna 1973 syntyneet Luokka:Elävät henkilöt
Urs Bühler

Urs Toni Bühler (19. heinäkuuta 1971 Willisau, Sveitsi) on sveitsiläinen laulaja. Urs lauloi lapsena kuorossa ja kokeili nuorena monia musiikkityylejä, kuten heviä. Hän opiskeli laulua ja päätyi lopulta oopperalaulajaksi Hollantiin, jossa vietti seitsemän vuotta. Laulamisen lisäksi hän osaa soittaa muun muassa rumpuja, klarinettia, pianoa, viulua ja sähkökitaraa. Vuodesta 2003 lähtien hän on ollut osa operettipoppia laulavaa Il Divoa, joka on ollut menestys ympäri maailman. Äänialaltaan hän on tenori. == Aiheesta muualla == *Il Divon viralliset sivut Luokka:Sveitsiläiset laulajat Luokka:Vuonna 1971 syntyneet Luokka:Elävät henkilöt
David Miller (laulaja)

David Miller (s. 14. huhtikuuta 1973 San Diego, Kalifornia) on yhdysvaltalainen laulaja. David Miller on ollut vuodesta 2003 lähtien osa Il Divo -kvartettia, joka on ollut maailmanlaajuinen menestys. Ennen Il Divoa David Miller loi monipuolisen uran oopperalaulajana niin Euroopassa kuin Yhdysvalloissa. Vuonna 1998 hän esiintyi yhdessä muiden oopperalaulajien kanssa Yhdysvaltain silloiselle presidentille Bill Clintonille Valkoisessa talossa. Vuonna 1999 hän esiintyi Savonlinnan oopperajuhlilla. Oopperan lisäksi hän loi uraa myös musikaaleissa, vuonna 2000 hän sai hyvät arvostelut Tonyn roolista musikaalissa West Side Story. Äänialaltaan hän on tenori. Vuonna 2009 hän meni naimisiin yhdysvaltalaisen laulajan Sarah Joy Kabanuckin kanssa.People: Il Divo's David Miller Ties the Knot ==Lähteet== ==Aiheesta muualla== * Il Divon viralliset sivut * www.divodavid.com Luokka:Yhdysvaltalaiset laulajat Luokka:Vuonna 1973 syntyneet Luokka:Elävät henkilöt
Otto Mauno Geers

Otto Mauno Geers (alk. Otto Magnus Giers, 26. huhtikuuta 1837 HarjavaltaAmerikan sisällissodan suomalainen soturi Juhan suku-uutiset, 5.4.2008. Viitattu 19.10.2014. – 12. syyskuuta 1912 Stow, Massachusetts) oli suomalainen merimies, joka osallistui Yhdysvaltain sisällissotaan. Geers muutti Yhdysvaltoihin vuonna 1860 ja asettui asumaan Bostoniin. Hän otti osaa Unionin laivaston mukana muun muassa New Orleansin valtaukseen, jossa hänen laivansa upposi ja suuri osa miehistöstä hukkui. Geers pelastautui kuitenkin maihin, ja vei rykmentin lipun mukanaan. Hän loukkaantui sisällissodassa kahdesti ja eläköityi laivastosta vuoden 1880 tienoilla. Geers kuoli punatautiin syyskuussa 1912. 1900-luvun alussa Geersiä haastatteli suomalainen tutkija Salomon Ilmonen, joka julkaisi kirjassaan Amerikan Suomalaisten historiaa suomalaisten kokemuksia sisällissodasta. == Lähteet == *Ilmonen, Salomon: Amerikan suomalaisten historiaa ===Viitteet=== Luokka:Yhdysvaltalaiset sotilaat Luokka:Amerikansuomalaiset henkilöt Luokka:Vuonna 1837 syntyneet Luokka:Vuonna 1912 kuolleet
Jorma Kosunen

Jorma Tapio Kosunen (s. 26. lokakuuta 1950 Rautjärvi ) on suomalainen rajavartiojoukkojen eversti ja entinen Rajakoulun (myöh. Raja- ja merivartiokoulu) johtaja. Hän palveli mm. Kaakkois-Suomen Rajavartiostossa sekä pitkään Rajavartiolaitoksen esikunnassa eri tehtävissä. Eläkkeelle jäätyään hän toimi Hyvinkään Tahkon puheenjohtajana vuosina 2006–2009. Kosunen tunnetaan pitkän linjan pesäpalloharrastajana ja -aktivistina. Hän valmistui Kadettikoulusta vuonna 1976 ja kävi myöhemmin Sotakorkeakoulun. Valtakunnanjulkisuuteen Kosunen nousi, kun hän oli ryhtynyt Kehittyvien maakuntien Suomi -nimisen yhdistyksen varapuheenjohtajaksi, joka antoi mittavaa vaalitukea kymmenille kansanedustajille eduskuntavaaleissa 2007. Kosusen mukaan yhdistys oli perustettu puoluesihteeri Jarmo Korhosen työhuoneessa, mitä tämä ei kiistänyt. Sen sijaan väite siitä, että Korhonen olisi osallistunut yhdistyksen perustamiseen jäi kokouspöytäkirjalla todistamatta. == Lähteet == Luokka:Suomalaiset everstit Luokka:Suomalaiset urheiluvaikuttajat Luokka:Vuonna 1950 syntyneet Luokka:Elävät henkilöt
Carlos Marín

Carlos Marín (13. lokakuuta 1968 Rüsselsheim, Länsi-Saksa – 19. joulukuuta 2021 Manchester, Englanti) oli espanjalainen laulaja. Marín syntyi Saksassa, mutta kasvoi Espanjan Madridissa. Perhe oli muuttanut Espanjaan, kun hän oli 12-vuotias. Hän oli tuossa vaiheessa levyttänyt jo kaksi albumia ja esiintynyt suurilla konserttilavoilla. Nuorena hän voitti Espanjassa lukuisia televisiolaulukilpailuja. Hän loi mittavan uran musikaaleissa ja oopperoissa, kuten Les Misérables, Kaunotar ja Hirviö, La Traviata, Madame Butterfly ja La Bohème. Marín oli vuodesta 2003 mukana Simon Cowellin luomassa Il Divo -popoopperayhtyeessä. Sen muut jäsenet olivat tenorit Urs Bühler ja David Miller sekä poplaulaja Sébastien Izambard. Marín itse oli baritoni. Il Divo oli kansainvälisesti suosittu, ja se myi 17 vuoden aikana yli 30 miljoonaa albumia ja vähintään kultalevyn oikeutetun määrän yli 30 maassa. Marín oli naimisissa laulaja Geraldine Larrosan kanssa vuosina 2006–2009. Hänen viimeinen esiintymisensä oli 6. joulukuuta 2021 Bathissa, Englannissa. Marin kuoli koronaviruksen aiheuttamiin komplikaatioihin 19. joulukuuta 2021. ==Lähteet== ==Aiheesta muualla== * Il Divon viralliset sivut * Espanjankieliset fanisivut Luokka:Espanjalaiset laulajat Luokka:Vuonna 1968 syntyneet Luokka:Vuonna 2021 kuolleet
Marita Hauhia

Marita Hauhia (s. 10. huhtikuuta 1946 Vehkalahti) on suomalainen nuortenkirjailija ja opettaja. Hauhia tunnetaan kaunistelemattomista nuortenkirjoistaan. Hauhian nuortenromaanien aiheina on nuorten ihmisten elämä iloineen ja suruineen. Vuonna 1996 Hauhia sai tuotannostaan Laivakello- palkinnon. Romaanien lisäksi hän on kirjoittanut oppimateriaaleja, näytelmiä ja kolumneja. Hauhia on koulutukseltaan yo-merkonomi Kotkan kauppaoppilaitoksesta ja opettaja Helsingin opettajakorkeakoulusta. Lisäksi hän on suorittanut kotimaisen kirjallisuuden kursseja Helsingin yliopistossa. ==Teokset== * * * * * * ===Muut=== * Laivakatin matkassa, suomalainen multimedia luku- ja kirjoitustaitojen varmentamiseen ja nopeuttamiseen (CD- rom). Anaheim Finland 1998 (uudistettu versio 2001). (Käsikirjoitus) ISBN 951-98064-2-3 * Satamakaupungin katti, kirjallisuusmultimedia luku- ja kirjoitustaidon yksilölliseen opetukseen (CD-rom) Anaheim Finland 2002. ISBN 952-13-1586-5 * Kirjapelin Uhkaava vaara käsikirjoitus, Kotkan kaupunginkirjasto 2010. * Musiikkinäytelmä Kellaribändi yhdessä Sisko Nampajärven kanssa 2005. (Kotkan kaupunginteatteri 2011) * Näytelmä Lomakeidas Eliksiiri yhdessä Sisko Nampajärven kanssa 2012. Lähde ==Lähteet== Luokka:Suomalaiset lasten- ja nuortenkirjailijat Luokka:Vuonna 1946 syntyneet Luokka:Elävät henkilöt
Sysmän vaakuna

Sysmän vaakunan on suunnitellut Ahti Hammar vuonna 1953. Mustassa kentässä on nuolikotelo, jossa kolme hopeista nuolta, nuolikotelon keskellä punainen pienoiskilpi ja pystyssä hopeinen piilukirves. Piilukirves viittaa rakentamiseen ja eränkäyntiin. Samanlaisen kirveen sai selkäänsä myös Sysmän kirkon suojeluspyhimys Pyhä Olavi Stiklestadin taistelussa Norjassa vuonna 1030. Luokka:Suomen kuntien vaakunat Vaakuna
Myrskylän kartano

Myrskylän kartano on eversti Mathias Forbesille annettu maatila. Tilaan sisällytettiin tuolloin 13 maatilaa, mm. Greijulan ratsutila, Kuoppalan tila, Vähäpaloisten tila ja Pyylän tila. Mathias Forbes omisti tilan 1636–1641 ja Forbesin suku vuoteen 1712 saakka, kunnes majoitusmestari Forbes kuoli ja hänen leskensä Anna Forbes (s. Brunow) meni uudelleen naimisiin everstiluutnantti Lorenz Mellinin kanssa, joka omisti kartanon 1713–1744 ja hänen sukulaisensa vuoteen 1777 saakka, mistä alkaen vuoteen 1790 majuri C. Broberg kuolemaansa saakka.https://runeberg.org/tieto/6/0482.html Lars Falckenheim omisti kartanon 1796–1823 ja hänen sukunsa vuoteen 1870, mistä alkaen Ernst Fabritius. Kartanon osti vuonna 1880 Viipurin hovioikeudenneuvos Robert Emil Hisinger, joka piti asuinpaikkanaan Inkoon kartanoa. Kartano päätyi 1889 Johan Askolinille, jonka kuoleman jälkeen perikunta muodosti Ab Greggböhle Egendomin tilan omistamiseksi.http://www.ennenjanyt.net/2012/10/suurtilat-ja-suomen- aateli-1800%E2%80%931900-luvuilla/ Torpparien vapautuksessa viljelijät lunastivat tilojaan takaisin Myrskylän kartanosta. Yhtiölle jäi lopulta vain Koskenkylän kartano. Sortavalan maalaiskunnasta tulleet ostivat 15 perheelle kartanon 400 hehtaarin alan, josta 182 hehtaaria oli peltoa. Ositus vietiin loppuun 1948. Rakennus alkoi rappioitua 1960-luvulla. Kartanon osti 1981 Erja Räty, jonka sukulaisia oli asunut siellä 1947. Kartanon ensimmäinen rakennus tuhoutui tulipalossa 1704. Uudelleen rakentamisessa käytettiin Myrskylän toisen kirkon jäänteitä, jotka kartano osti kolmatta kirkkoa rakennettaessa. ==Lähteet== Luokka:Suomen kartanot Luokka:Myrskylän rakennukset ja rakennelmat
Markus Brzenska

Markus Brzenska (s. 25. toukokuuta 1984 Lünen, Saksa) on saksalainen jalkapalloilija, pelipaikaltaan keskuspuolustaja. Hän edustaa Saksan Bundesliigan Energie Cottbusia. Brzenska on edustanut maataan alle 21-vuotiaiden jalkapallomaajoukkueessa vuosien 2005 ja 2006 aikana. Bundesliigassa hän teki ensi esiintymisensä 9. marraskuuta 2003 FC Bayern Müncheniä vastaan, jossa Brzenska sai punaisen kortin ottelun ensimmäisen puoliajalla. ==Aiheesta muualla== * Transfermarkt Luokka:Saksalaiset jalkapalloilijat Luokka:Vuonna 1984 syntyneet Luokka:Elävät henkilöt
Look at Yourself (kappale)

Look at Yourself on progressiivisen hard rock -yhtye Uriah Heepin vuonna 1971 julkaistu kappale. Se julkaistiin samannimisellä albumilla ja singlenä. Kappaleen on kirjoittanut kosketinsoittaja-kitaristi Ken Hensley, joka myös laulaa sen. ”Look at Yourself” on laulusolisti David Byronin aikaiselle Uriah Heepille tyypillinen hard rock -kappale ja erityisesti Hensleyn kosketinsoittimet ovat siinä esillä. Kappaleen albumiversion pituus on yli viisi minuuttia, kun taas singleversio on lyhennetty hieman päälle kolmeen minuuttiin. Singlen b-puolena oli vastapainona rauhallinen ”What Should Be Done”, joka sisältyy myös Look at Yourself -albumille. Myös tämä kappale on Ken Hensleyn käsialaa. Danny levytti kappaleen suomeksi Käärme-albumillaan nimellä Itsesi näät et enempää. ==Kappaleet== A-puoli # B-puoli # * ==Muut kannet== kuva:uriahheep-lookatyourselfsingle6.jpg|Alankomaiden-painos kuva:uriahheep-lookatyourselfsingle2.jpg|Ranskan-painos kuva:uriahheep-lookatyourselfsingle4.jpg|Espanjan-painos kuva:uriahheep-lookatyourselfsingle5.jpg|Italian-painos kuva:uriahheep-lookatyourselfsingle3.jpg|Japanin-painos == Lähteet == Luokka:Uriah Heepin kappaleet Luokka:Vuoden 1971 kappaleet
Ilolanjoen vesistö

Ilolanjoen vesistö (vesistöaluetunnus 17) on Suomen päävesistöalue, jonka laskujoki Ilolanjoki () laskee Suomenlahden Pieneen Pernajanlahteen. Vesistöalueen pinta-ala on 308,86 neliökilometriä. Alueen järvisyys on 3,55 %. Se on Kankkilan Järvelänjärvestä alkunsa saava vesistö, joka virtaa Myrskylän, Askolan, Porvoon ja Loviisan käsittäviltä valuma-alueilta Pieneen Pernajanlahteen. Vesistön suurimmat järvet ovat Tiiläänjärvi, Veckjärvi. Lisäksi vesistössä on yli hehtaarin laajuisia järviä 36. == Yleistä == Vesistöalueen kolmannessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua : * Ilolanjoen alaosan alue (17.001) :* Vadbäckenin valuma-alue (17.004) :* Ilolanjoen keskiosan alue (17.002) ::* Kylänpäänjärven valuma-alue (17.005) ::* Myllysillanojan valuma-alue (17.007) ::* Ilolanjoen yläosan valuma-alue (17.003) ::* Tankvallinojan valuma-alue (17.006) ==Yläjuoksu== ===Lambrennojan reitti=== *Järvelänjärvi - Lambrennoja - Ilolanjoki ===Tankvallinojan reitti=== *Kotojärvi ja Valkjärvi - Tankvallinoja - Ilolanjoki ===Myllysillanojan reitti=== *Myllyjärvi - Myllysillanoja - Ilolanjoki ===Popolanojan reitti=== *Koukjärvi ja Takametsänoja - Slotinoja - Kylänpäänjärvi sekä Popolanoja - Ilolanjoki ==Keskijuoksu== ===Ilmoisojan reitti=== *Ilmoisoja - Ilolanjoki ===Viksbergin järvi=== *Viksberginjärvi - Eriksdahlinjärvi - Ilolanjoki ===Vadbäckenin reitti=== *Veckjärvi - Vadbäcken - Ilolanjoki ==Alajuoksu== ===Venjäsojan reitti=== *Venjärvi - Venjäsoja - Myllykylänjärvi - Ilolanjoki ===Hackalbäcken=== *Hackalbäcken - Ilolanjoki ===Storängsbacken=== *Storängsbacken - Ilolanjoki ==Mereenlasku== *Ilolanjoki - Pieni Pernajanlahti ==Kaloja== *Meritaimen Hauki == Patoja == *Kankurinmäen pato == Koskia == *Postimäenkoski *Forsgårdin koski *Forsslättin koski == Katso myös == * Luettelo Suomen vesistöistä == Lähteet == == Aiheesta muualla == * Vesistöennusteet: Ilolanjoen vesistö, vesi.fi * Itä-Uudenmaan ja Porvoon vesien ja ilmansuojeluyhdistys ry Valkjärvi | Koukjärvi-Tiiläänjärvi | Vikberginjärvi | Veckjärvi | Myllykylänjärvi | Sannainen | Pieni Pernajanlahti Luokka:Askola Luokka:Myrskylän luonto Luokka:Loviisan luonto Luokka:Porvoon luonto Luokka:Pukkila *
Marc Diraison

Marc Diraison (s. 7. helmikuuta 1975 San Rafael, Kalifornia) on yhdysvaltalainen ääninäyttelijä, joka tuli tunnetuksi dubattuaan One Piece animessa Roronoa Zoroa. Hän tehnyt dubbausten lisäksi alkuperäisiä äänirooleja Kappa Mikeyyn ja Teini-ikäisiin mutanttininjakilpikonniin. == Aiheesta muualla == * Voice Chasers * Anime News Network * TV.com * CrystalAcids Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1975 syntyneet Luokka:Elävät henkilöt
Pirus

pienoiskuva|Punainen bandanahuivi on yksi jengin symboleista. Pirus on yksi Los Angelesin katujengeistä, joka perustettiin alun perin Comptonissa. Pirus on Bloods-jengin alajärjestö. Jengin tunnusvärinä on punainen. Pirus jaetaan useampiin ryhmiin eli "setteihin". == Historia == 1960- ja 1970-lukujen vaihteessa Comptonissa perustettiin Piru Street Boys -katujengi, joka nimettiin Piru Street -kadun mukaan. Vuoteen 1971 mennessä Pirus oli alkanut tekemään yhteistyötä Crips-jengin kanssa, mutta pian jengit ajautuivat konfliktiin keskenään. Vuonna 1972 Pirus liittoutui muiden Los Angelesissa olevien jengien kanssa, joilla oli myös ongelmia Crips-jengin kanssa. Tästä muodostui Bloods-jengi, joka levisi ympäri maata. == Katso myös == * Bloods == Lähteet == Luokka:Bloods Luokka:Crips-setit
Salo (Asikkala)

Salo on Asikkalan kylä, josta puolet on Salonsaarta. Alueella on ollut asutusta jo kivikaudella. ==Kiinteät muinaisjäännökset== *Ala-Pietilän polttokenttäkalmisto *Huonpohjanvuoren kivikautinen kalliomaalaus *Kartanonlahden rautakautinen polttokenttäkalmisto *Lepokallion varhaismetallikautinen lapinraunio *Patalahden kivikautinen kalliomaalaus *Ylä-Hokkalan kivikautinen asuinpaikka ==Kirjallisuutta== * Mäkelä-Alitalo, Anneli & Åkerlind, Merja: Salon mailla ja vesillä : Asikkalan Salon kylän historiaa ja muisteluksia. Asikkala: Salonsaaren Kyläyhdistys, 2013. ISBN 978-952-93-2397-5. luokka:Asikkalan kylät
Hankaa

Hankaa on Hollolan kylä, jossa on kiinteä muinaismuisto, Linnamäen rautakautinen linnavuori.Päijät-Hämeen liitto, Henrik Wager: MARY Päijät- Hämeen maakunnallinen inventointi 15.6.2008 7:29 EEST Kylä sijaitsee Etelä- Hollolassa Tennilän ja Herralan läheisyydessä, noin kolme kilometriä Herralan asemalta. Kylä jakautuu Palon, Kaivolan ja Saunalan tilakeskuksiin. ==Lähteet== *Porvoonjoen yläjuoksun esihistoriallisia ja kulttuurihistoriallisia kohteita Lahden, Hollolan ja Orimattilan alueella, Lahden kaupunginmuseo, Porvoonjoen asutustutkimus -hanke. 2002. ===Viitteet=== Luokka:Hollolan kylät
Jne. – kinomaanikon käsikirja

Jne. – Kinomaanikon käsikirja on Rory Winstonin ja Riikka Heinosen kirjoittama elokuvamaailmaa käsittelevä kirja. Kirjaan on koottu mm. aihepiiriä käsitteleviä esseitä, elokuva-arvosteluja ja pilapiirroksia. == Aiheesta muualla == * Kinomaanikon käsikirja, Nastamuumio Oy, Helsinki 2005 * Kustantajan esittely kirjasta Luokka:Vuoden 2005 kirjat Luokka:Kirjat elokuvataiteesta
Tönnö

Tönnö on Orimattilan kaupungin keskustaajaman eteläinen kylä. Se sijaitsee kosken lähellä ja siellä on Tönnön mylly sekä Suomen ensimmäinen teräsbetoninen Tönnön silta. Tönnössä on ollut asutusta jo kivikaudella. Tönnöstä on valittu yksi talonpoikaissäädyn valtiopäivämies, Heikki Heikinpoika, vuoden 1678 Ruotsin kuningaskunnan valtiopäiville.http://www.genealogia.fi/hakem/luettelo022s.htm Tönnön koulu on perinteikäs, vuonna 1906 toimintansa aloittanut alakoulu. Tönnön kyläjohtokunta järjestää vuosittain kesäkuun puolenvälin aikaan Tönnön siltajuhlan, joiden ohjelmaan kuuluu soittoa, tutustuminen myllyyn sekä köydenvetokilpailu. Museovirasto on määritellyt Tönnönkosken sillan ja myllypaikan valtakunnallisesti merkittäväksi rakennetuksi kulttuuriympäristöksi. == Kiinteät muinaisjäännökset == * Heinluhdan rautakautinen röykkiö * Hongistonmäen kivikautinen asuinpaikka * Karhukivi * Luumyllynkosken kivikautinen asuinpaikka * Tönnönkosken kivikautinen asuinpaikka == Kuvia == Tiedosto:Tonno silta.jpg|Tönnön silta. Tiedosto:Tönnön mylly pakkaspäivänä.jpg|Tönnön mylly pakkaspäivänä. == Lähteet == ==Aiheesta muualla== * http://www.koti.phnet.fi/tonno/ Luokka:Orimattilan kylät
White Knights of the Ku Klux Klan

White Knights of the Ku Klux Klan () on Ku Klux Klan -järjestöön kuuluva seura. Seuraa pidetään erityisen väkivaltaisena, ja se on syyllistynyt esimerkiksi useisiin murhiin. Seuran toiminta alkoi Mississippi:ssä 1960-luvulla Samuel Bowers:in johtamana. Julkisuuteen seura nousi kun selvisi, että sen jäsenet surmasivat kolme kansalaisoikeusaktivistia, Andrew Goodmanin, James Chaney:n, ja Michael Henry Schwernerin vuonna 1964. Murhat selvitettiin vasta 40 vuotta myöhemmin. Elokuva Mississippi palaa perustuu näihin tapahtumiin. Luokka: Ku Klux Klan
Salmela

Salmela voi tarkoittaa seuraavia: *Salmela, Artjärven kuntakeskus *Salmela Komitea, rockyhtye *Taidekeskus Salmela, taidegalleria Mäntyharjulla *Veljekset Salmela, linja-autoyhtiö *Villa Salmela, Karjalaisten kesäkoti, Pääkaupunkiseudun Karjalaisyhteisöt Pääsky ry:n huvila Helsingin Jollaksessa ;Sukunimi *Aarno Salmela (1916–1991), alttoviulisti *Aaro Salmela (1928–2016), toimittaja ja kirjailija *Aki Salmela (s. 1976), runoilija ja suomentaja *Alexandra Salmela (s. 1980), slovakialais-suomalainen kirjailija *Aleksanteri Salmela (1862–1935), suomalainen kirjailija *Alfred Salmela (1897–1979), kouluneuvos, professori h.c. *Anssi Salmela (s. 1984), jääkiekkoilija *David Salmela, yhdysvaltalainen davidiittien uskonnollinen johtaja *Eero Salmela (1920–1999), ilmavoimien komentaja *Eino Salmela (1878–1948), näyttelijä *Erkki Salmela (s. 1958), kuvanveistäjä *Esko Salmela (s. 1950), näyttelijä *Heikki Salmela (s. 1946), Hesburger-pikaravintolaketjun perustaja *Henna Salmela (s. 1972), pesäpalloilija *Hugo Salmela (1884–1918), punakaartilaispäällikkö *Irja Salmela (1912–2003), sosiaalineuvos ja toiminnanjohtaja *Jatta Salmela (s. 1992), seiväshyppääjä *Johanna Salmela (s. 1990), moukarinheittäjä *Jukka Salmela (s. 1958), muusikko ja musiikinopettaja *Jukka Salmela (1960–2014), näyttelijä *Jussi Salmela (s. 1992), koripalloilija *Kaisa Salmela (s. 1983), pesäpalloilija *Katariina Salmela-Aro (s. 1961), kasvatustieteen professori *Leena Salmela (1941–2013), kuvataiteilija ja pilapiirtäjä *Marja Salmela (1875–1924), kirjailija *Marja Salmela (s. 1967), juoksija *Martta Salmela-Järvinen (1892–1987), sosiaalidemokraattinen poliitikko ja näytelmäkirjailija *Minna Salmela (s. 1971), uimari *Natalia Salmela (s. 1988), tietokirjailija, markkinointiviestinnän yrittäjä ja toimitusjohtaja *Pasi Salmela (s. 1972), jalkapalloilija *Paula Salmela (s. 1965), kuvanveistäjä *Roosa Salmela (s. 1997), salibandyn pelaaja *Saku Salmela (s. 1990), jääkiekkoilija *Santeri Salmela (s. 2000), jääkiekkoilija *Tarmo Salmela (1948–2012), runoilija *Toivo Salmela (1937–1975), näyttelijä *Tomi Salmela (s. 1957), näyttelijä *Tommi Salmela (s. 1969), Tarot-yhtyeen laulaja *Tuomas Salmela (s. 1995), jääkiekkoilija *Voitto Salmela (1900–1984), ITE-taiteilija *Väinö Salmela (1915–2004), kenraalimajuri *Yrjö Salmela (1904–1984), kultaseppä, yrittäjä ja yritysjohtaja, kauppaneuvos.
Artjärven neljänneskunta

Artjärven neljänneskunta (myös Sääksjärven neljänneskunta), on ollut neljänneskunta Uudenkylän hallintopitäjässä eli verokunnassa, joka kuului Hollolan kihlakuntaan eli Yliseen kihlakuntaan. Nykyisen Artjärven lisäksi Artjärven neljänneskuntaan kuuluivat suuri osa nykyistä Orimattilaa, Iittiä ja Jaala. Kirkollishallinnollisesti Artjärvi kuului kuitenkin Pernajan seurakuntaan. Artjärven käsittävä alue erotettiin 1557 Uudenkylän hallintopitäjästä siten, että Suurikylä, Villikkala, Hietana, Ratula ja Kinttukylä siirrettiin Pernajan hallintopitäjään, joka kuului Porvoon lääniin. luokka:Artjärvi Luokka:Suomen neljänneskunnat
Libanoninsetri

Libanoninsetri eli libanoninseetri (Cedrus libani) on ainavihanta jopa 40 metriä korkeaksi kasvava setrien sukuun kuuluva havupuulaji, joka kasvaa luonnonvaraisena Kaakkois-Turkin, Syyrian ja Libanonin alueella ja muunnoksineen myös Lounais-Turkissa, Atlasvuoristossa ja Kyproksella. Laji on kasvualueidensa vuosisatoja jatkuneen metsäkadon myötä vaarantunut, ja sitä on pyritty elvyttämään Välimeren maiden alueella istutuksilla. Libanoninsetrillä on suuri uskonnollinen ja historiallinen merkitys Lähi-idän kulttuureille. == Kuvaus == Nuoren libanoninsetrin latvus on kartiomainen, mutta puun vanhetessa se muuttuu kupolimaiseksi tai varjostinmaiseksi. Tyviosan haarat ovat miltei pystysuoria, ja latva on pysty tai koheneva. Oksankärjet ovat jokseenkin vaaka-asentoisia. Luonnossa latvus on pääasiallisesti tummanvihreä, viljeltävien puiden latvat ovat usein sinivihreitä tai hopeanharmaita. Neulaset ovat noin 3 cm pitkiä, mutta vanhoissa puissa ne voivat olla vielä lyhyempiä. Kävyt ovat tynnyrimäisiä ja niiden kärki on typäkkä tai kuopallinen. Libanoninsetri voi kasvaa jopa 40 metriä korkeaksi. == Taksonomia == Libanoninsetristä on neljä muunnosta, joista kyproksensetriä ja atlassetriä voidaan pitää myös omina lajeinaan: * atlassetri (Cedrus libani var. atlantica tai Cedrus atlantica) * kyproksensetri (Cedrus libani var. brevifolia tai Cedrus brevifolia) * Cedrus libani var. libani * Cedrus libani var. stenocoma == Historia ja symboliikka == Libanoninsetrillä on suuri uskonnollinen ja historiallinen merkitys Lähi-idän kulttuureille, ja siihen viitataan lukuisia kertoja muinaisten sivilisaatioiden kirjallisuudessa. Raamatun mukaan libanoninsetristä tehtiin Salomon temppelin katto ja seinät, mutta ei lattiaa. Libanoninsetri esiintyy Libanonin lipussa. == Lähteet == * === Viitteet === == Aiheesta muualla == * Suomen Lajitietokeskus: Libanoninseetri – Cedrus libani *ITIS: Cedrus libani *United States Department of Agriculture (USDA): Cedrus libani *Dr. Duke's Phytochemical and Ethnobotanical Databases: Cedrus libani Luokka:Setrit Luokka:Uhanalaiset kasvit
SixDegrees

SixDegrees on noin kuukausittain ilmestyvä itsenäinen ja sitoutumaton aikakauslehti. Lehti on perustettu vuonna 2003 ja sen päätoimittaja on Alexis Kouros. SixDegrees on uussuomalaisille ja ulkomaalaisille suunnattu englanninkielinen ilmaisjakelulehti. Se sisältää menovinkkejä ja lifestyle- kirjoituksia. Lehti esittelee suomalaista kulttuuria, ajan ilmiöitä, taiteilijoita ja bändejä. Lehti sisältää artikkeleita muun muassa internetromansseista, kevyen musiikin keikoista ja rockfestivaaleista.Ajan tasalla Six Degree Lehden lukijat ovat kotoisin yli 60 maasta. SixDegreesin painos on 50 000 kappaletta. Lehden kustantaja Dream Catcher on vuodesta 2007 julkaissut myös monikulttuurista viikkolehteä Helsinki Timesia.Hs.fi Kustannusyhtiön omistaa Alexis Kouros, iranilaissyntyinen lääkäri, kirjailija, toimittaja ja ohjaaja. == Lähteet == == Aiheesta muualla == * SixDegrees * Kepa.fi Luokka:Suomalaiset aikakauslehdet Luokka:Suomalaiset ilmaisjakelulehdet
Polysytemia

Polysytemia on veritautien laji, jossa veren punasolujen määrä tilavuusyksikköä kohti lisääntyy liialliseksi. Siihen liittyy usein valkosolujen ja verihiutaleiden tavallista suurempi määrä. Polysytemia voi johtua hapen puutteesta, kuten vuoristoilmasta tai keuhkoahtaumataudista. Urheilijat lisäävät joskus punasolutuotantoa kielletyllä EPO-hormonilla. Näitä sanotaan sekundaarisiksi polysytemioiksi. Polysytemia vera tarkoittaa "todellista monisoluisuutta", ja siinä luuydin tuottaa liikaa punasoluja. Sairauden taustalla on useimmiten geenimuunnos. Sitä hoidetaan poistamalla verta (venesektio) tai myös hillitsemällä soluntuotantoa lääkkeillä, kuten solunsalpaajilla. ==Lähteet== *Terveyskirjasto Luokka:Verisairaudet
Myelofibroosi

Myelofibroosi on sairaus, jossa luuytimen tilalle muodostuu sidekudosta. Syynä voi olla esimerkiksi sädehoito tai jokin muu tauti, kuten polysytemia vera tai eräät kroonisen myelooisen leukemian muodot. Usein sen yhteydessä esiintyy anemiaa, valkosolujen nuoruusmuotoja veressä ja suurentunut perna. == Lähteet == Luokka:Verisairaudet
Bablo

Bablo (oik. Marko Junnilainen, s. 29. huhtikuuta 1968 Iisalmi)Rateyourmusic.comHaastattelu, Yle Radio Mafia on suomalainen iskelmä- ja rocklaulaja. Bablon kappaleita ovat muun muassa ”Paikka auringossa”, ”Taivas sinivalkoinen” (”Jersey Girl”), ”Kauas vuorten taa” (”Whiskey in the Jar”), ”Mies joka ei koskaan tanssi”, ”Missä taivas kohtaa maan” ja ”Reissumies”. == Historia == Bablon laulajanura sai alkunsa syksyllä 1990 Helsingissä, missä Vexi Salmi kuuli sattumalta hänen lauleskelevan aamuyöllä Café Metropolin portailla bluesia itseään kitaralla säestäen. Salmi kuunteli nuorta laulajaa ihmeissään ja miehet sopivat tapaamisen, jonka tuloksena Bablo levytti pari singleä.Karjalan Maa Myöhemmin 1990-luvulla Bablo oli muutaman vuoden tauolla. Hän teki kuitenkin uusia sävellyksiä ja sanoituksia, jotka päätyivät vuonna 2001 julkaistulle Taivas sinivalkoinen -albumille. Levyn nimikappale, Bablon oma käännös Tom Waitsin ”Jersey Girlistä”, tuli tunnetuksi samannimisen televisiosarjan tunnuslauluna. Vuonna 2001 Bablo aloitti keikkailun Eero Raittisen, Harri Marstion ja Esa Elorannan kanssa nimellä Kultakurkut. Samanniminen albumi julkaistiin tammikuussa 2002. Vuonna 2007 Bablo toimi ääninäyttelijänä Heavenly Sword-videopelissä Kuningas Bohanin äänenä. Bablo oli myös toiminut ääninäyttelijänä Franklin ja ystävät- tietokoneanimaatiosarjassa Opettaja Pöllön äänenä vuosina 2011-2013.Kultakurkut. Rmsyke.fi Bablolta ilmestyi albumi Taivas tanssii vuonna 2011. Vuonna 2013 ilmestyi kokoelma-albumi Reissumies – Kaikkien aikojen parhaat. Laulajantyönsä ohella Bablo on toiminut myös rautakauppiaana, ja hän on myös hevosmies.Laulaja Bablo: Olen saanut 4 sydänkohtausta. Seiska == Diskografia == ;Sooloalbumit * * * * * * * * * ;Kultakurkut * == Lähteet == == Aiheesta muualla == * Viralliset sivut * Luokka:Suomalaiset iskelmälaulajat Luokka:Suomalaiset rocklaulajat Luokka:Suomalaiset lauluntekijät Luokka:Vuonna 1968 syntyneet Luokka:Elävät henkilöt
Paikka auringossa (albumi)

Paikka auringossa on suomalaislaulaja Bablon toinen studioalbumi, joka julkaistiin vuonna 1995. == Kappaleet == # # # # # # # # # # == Lähteet == * Albumi Suomen Äänitearkiston tietokannassa * Paikka auringossa discogs.com -sivustolla Luokka:Vuoden 1995 albumit Luokka:Bablon albumit Luokka:Kassu Halosen tuottamat albumit
Niko Jokinen

Niko Jokinen (s. 28. joulukuuta 1987) on suomalainen ammattilaisnyrkkeilijä. Amatöörinä Jokinen voitti keskisarjan Suomen mestaruuden vuosina 2007 ja 2008. Hän siirtyi P3 Boxing -ammattilaistalliin keväällä 2008. Ensimmäisen ammattilaisottelunsa ylemmässä keskisarjassa nyrkkeilevä Jokinen kävi Espoossa 14. kesäkuuta 2008 voittaen venäläisen Aleksandr Lykovin ensimmäisen erän tyrmäyksellä. Marraskuussa Helsingissä hän voitti latvialaisen Sandris Tomsonsin 2. erässä kehätuomarin keskeytyksellä. Vuonna 2009 helmikuussa hän voitti Tampereella venäläisen Andrei Tylilyukin 4. erässä kehätuomarin keskeytyksellä. Huhtikuussa Jokinen tyrmäsi virolaisen vastustajansa Dmitri Protkunasin ensimmäisessä erässä ja toukokuussa Jokinen kukisti Helsingissä Unkarin Istvan Petroczkin kaikin tuomariäänin. Saman vuoden elokuussa Jokinen voitti Helsingissä latvialaisen Ruslans Pojonisevsin pisteillä ja lokakuussa Helsingissä Ruotsin Cliff Soukan pistein. Espoossa joulukuussa Jokinen voitti Latvian Pavels Lotahsin pistein. Vuonna 2010 Jokinen voitti pistein latvialaisen Jevgenijs Skukinsin helmikuussa Porvoossa sekä espanjalaisen Miguel Ángel Peñan maaliskuussa Helsingissä. Voittoputki jatkui samana vuonna pistevoitoin Ivan Maslovia ja Jorge Silvaa vastaan. Vuonna 2011 Jokinen otti pistevoiton Martins Kukulisista ja Mike Algoetista. Jälkimmäisen ottelun kolmannessa erässä Jokinen kävi kanveesissa. Marraskuussa Jokinen voitti Porissa liettualaisen Andrej Cepurin neljännessä erässä ja joulukuussa Espoon Leppävaarassa liettualaisen Sergej Drobin kolmannessa erässä. Maaliskuussa 2012 Jokinen otteli täydet kahdeksan erää ghanalaista Mohammed Akrongia vastaan, ja voitti ottelun yksimielisillä tuomariäänillä. Ja saman vuoden toukokuussa Jokinen voitti kaikin tuomariäänin Liettuan Dmitri Kalinovskin Espoon Leppävaarassa käydyssä ottelussa. Maaliskuussa 2013 Jokinen otteli täydet kahdeksan erää espanjalaista Gutzman Castiloa vastaan, ja voitti ottelun yksimielisillä tuomariäänillä. Elokuussa 2013 Jokinen otteli Olavinlinnassa Savonlinnassa täydet kahdeksan erää liettualaista Virgilijus Stapulionisia vastaan häviten ottelun kaikin tuomariäänin. Joulukuussa 2013 Jokinen otteli Espoossa uudelleen liettualaista Virgilijus Stapulionisia vastaan häviten jälleen ottelun, nyt teknisellä tyrmäyksellä kolmannessa erässä. == Lähteet == == Aiheesta muualla == * Ammattilaisottelutilastot BoxRec-tietokannassa Luokka:Suomalaiset nyrkkeilijät Luokka:Vuonna 1987 syntyneet Luokka:Elävät henkilöt
Kari Nurmela

Kari Kullervo Nurmela (26. toukokuuta 1933 Viipuri – 21. tammikuuta 1984 Helsinki) oli suomalainen oopperalaulaja (baritoni). Koulutukseltaan hän oli ekonomi. Hän oli pääjohtaja Ilmo Nurmelan poika. Kari Nurmela nousi kansainväliseen maineeseen voitettuaan laulukilpailun Brysselissä vuonna 1962. Siitä lähtien hän esiintyi useilla oopperanäyttämöillä Saksassa Detmoldissa, Braunschweigissa Freiburgissa ja Stuttgartissa sekä vuosina 1970–1977 Zürichissä. Hän vieraili myös Yhdysvalloissa ja esiintyi vuodesta 1961 lähtien eräitä kertoja Suomen Kansallisoopperassa. Kari Nurmelalla oli huomattavia rooleja useissa Giuseppe Verdin, Giacomo Puccinin ja Richard Wagnerin oopperoissa. == Lähteet == * Mitä-Missä-Milloin, Kansalaisen vuosikirja 1963 * Virtamo, Keijo (toim.): Otavan musiikkitieto, 1987 Luokka:Suomalaiset baritonit Luokka:Vuonna 1933 syntyneet Luokka:Vuonna 1984 kuolleet
Allan Loney

Allan Loney (3. toukokuuta 1885 – 2. maaliskuuta 1965) oli kanadalainen jääkiekkoilija. Hän oli ensimmäinen pelaaja, jota syytettiin toisen pelaajan murhasta, kun hän oli nuijinut Alcide Laurinin kuoliaaksi pelin aikana 24. helmikuuta 1905. Loney sanoi puolustaneensa itseään. Syytteet alennettiin tapoksi, ja myöhemmin hänet vapautettiin syytteistä. == Lähteet == Luokka:Kanadalaiset jääkiekkoilijat Luokka:Vuonna 1885 syntyneet Luokka:Vuonna 1965 kuolleet
Konstantin Zyrjanov

Konstantin Georgijevitš Zyrjanov (, s. 5. lokakuuta 1977 Perm, Neuvostoliitto) on venäläinen jalkapalloilija. Hän pelaa keskikentällä Zenit Pietarissa ja Venäjän maajoukkueessa. == Ura == Zyrjanov on permiläisen Zvezda-juniorikoulun kasvatti. Hän pelasi alun perin hyökkääjänä, mutta siirtyi myöhemmin puolustavan keskikenttäpelaajan paikalle.Konstantin Zyrianov FK Zenit. Viitattu 15.6.2008. Hän kykenee pelaamaan keskikentällä myös hyökkäävässä roolissa keskellä tai vasemmalla laidalla.Konstantin Zyryanov UEFA. Viitattu 15.6.2008. Zyrjanov edusti pitkään permiläistä Amkaria, jota hän oli nostamassa kolmannelta sarjatasolta pääsarjaan, ja moskovalaista Torpedoa. Kaudella 2000 hän saavutti Torpedon kanssa Venäjän liigan pronssimitalin. Torpedon pudottua pääsarjasta kauden 2006 päätteeksi siirtyi Zyrjanov nykyiseen seuraansa pietarilaiseen Zenitiin. Heti ensimmäisellä kaudellaan Zenitissä Zyrjanov pääsi juhlimaan Venäjän liigan mestaruutta, joka oli seuran historian ensimmäinen. Zyrjanov esiintyi vakuuttavasti joukkueen keskikentällä ja kunnostautui myös maalintekijänä viimeistellen kauden aikana yhdeksän maalia,Информация по игроку Российская футбольная Премьер-Лига. Viitattu 15.6.2008. joka vastasi hänen maalimääräänsä seitsemän Torpedo-vuoden ajalta. Venäjän suurin urheilulehti Sport-Ekspress valitsi Zyrjanovin vuoden 2007 jalkapalloilijaksi.Лучший футболист по итогам опроса игроков Спорт-Экспресс. Viitattu 15.6.2008. Menestys sai jatkoa UEFA Cup -mestaruuden muodossa keväällä 2008. Zyrjanov oli avauskokoonpanossa Zenitin kaikissa 17 ottelussa ja teki maalin sekä välierässä Bayern Müncheniä vastaan että loppuottelussa Rangersia vastaan.Zenit shoot down Bayern to reach final UEFA. Viitattu 15.6.2008.Majestic Zenit triumph in Manchester UEFA. Viitattu 15.6.2008. === Maajoukkue === Ensiesiintymisensä Venäjän maajoukkueessa Zyrjanov teki 27. toukokuuta 2006 ottelussa Espanjaa vastaan. Hän nousi lopulta tärkeäksi pelaajaksi Guus Hiddinkin valmentamassa joukkueessa vuoden 2008 EM- kilpailuiden karsinnoissa ja aloitti seitsemän Venäjän kahdeksasta viimeisestä ottelusta. Hänet valittiin joukkueen kokoonpanoon myös kesän 2008 EM- lopputurnaukseen. Alkulohkon ottelussa Kreikkaa vastaan Zyrjanov teki maalin, joka pudotti hallitsevan mestarin jatkosta.Russia end holders’ defence early UEFA. Viitattu 15.6.2008. ==== Maalit ==== # Päivämäärä Kenttä Vastustaja Maali Tulos Kilpailu 1\. 23. toukokuuta 2008 Lokomotiv Stadium, Moskova, Venäjä 3-0 6-0 Ystävyysottelu 2\. 4. kesäkuuta 2008 Wacker Arena, Burghausen, Saksa 1-1 4-1 Ystävyysottelu 3\. 14. kesäkuuta 2008 Walz-Siezenheim Stadion, Salzburg, Itävalta 1-0 1-0 EM-kisat 2008 == Saavutukset == * Venäjän liigamestaruus: 2007 ** Pronssia: 2000 * Venäjän supercup: 2008 * UEFA Cup: 2008 == Lähteet == Luokka:Venäläiset jalkapalloilijat Luokka:Vuonna 1977 syntyneet Luokka:Elävät henkilöt